શહેરના ગોંડલ રોડ ઉપર રહેતી અને બીસીએમાં અભ્યાસ કરતી યુવતીએ લોધેશ્વર સોસાયટીમાં રહેતા અને બે સંતાનોના પિતા એવા પરણિત ધર્મેશ છોટુભાઈ જરીયા નામના શખ્સ સામે મહિલા પોલીસ સ્ટેશનમાં અરજી બાદ નોંધાવેલી ફરિયાદમાં જણાવ્યું હતું કે યુવતીના ફઈના મકાનના વાંધા બાબતે યુવતીના મોટાબાપુએ ધર્મેષનો કોન્ટેક્ટ કર્યો હતો જેથી તે અવારનવાર ઘરે આવતો હતો અને યુવતી સાથે ઓળખાણ થઇ હતી દરમિયાન આરોપી ધર્મેશે કોઈ રીતે યુવતીનો નંબર લઇ તેણીને હાઈ નો મેસેજ કર્યો હતો યુવતી ઓળખતી હોવાથી જવાબ આપતા વાતચીત શરુ થઇ હતી એકાદ માસ પછી તેણે આઈ લવ યુ લખીને મોકલતા યુવતીએ તમે પરણિત છો સંબંધ નથી રાખવો તેવું કહેતા તું મારી સાથે સંબંધ નહિ રાખે તો તારા મેસેજ વાઇરલ કરી નાખીશ અને તને બદનામ કરીશ તારા નાના ભાઈને જાનથી મારી નાખીશ તેવી ધમકી આપતો હોવાથી તેણીએ મેસેજ, ફોનમાં વાત ચાલુ રાખી હતી પંદરેક દિવસ પૂર્વે રાત્રે દસેક વાગ્યા આસપાસ યુવતી એઠવાડ ફેંકવા બહાર નીકળી ત્યારે ધર્મેશ બહાર ઉભો હતો તે એઠવાડ ફેંકી પરત આવી ત્યારે ધર્મેશે ડેલી પાસે યુવતીને બાથ ભરી લીધી હતી અને હજુ કોઈ પ્રતિકાર કરે તે પૂર્વે જ ધર્મેશ હોઠ ઉપર કિસ કરવા લાગ્યો હતો જેથી તે ડઘાઈ ગઈ હતી અને દોડીને ઘરમાં જતી રહી હતી અને બહાર નીકળીને ફોન કરીને આ વાત કોઈને કહેવાની ના પાડી હતી બીજી તરફ પતિના ફોન, મેસેજની તેની પત્નીને ખબર પડી જતા તારીખ ૨૦ના રોજ તેની પત્નીએ યુવતીના ઘરે જઈ ધમાલ કરી હતી જેથી પરિવારે હકીકત પૂછતાં સામગાર આપવીતી વર્ણવી હતી.